**ΒΙΟΓΡΑΦΙΚΟ**

Ονοματεπώνυμο: **ΝΙΚΟΛΑΟΣ ΠΑΠΑΘΕΟΔΩΡΟΥ**

Όνομα πατρός: **ΑΘΑΝΑΣΙΟΣ** Όνομα μητρός: **ΣΟΦΙΑ**

Τόπος γέννησης: **Συκούριο Λάρισας** Ημερομηνία γέννησης: **17 Ιουνίου 1938**

Στοιχειώδης εκπαίδευση: **Δ΄ Δημοτικό Σχολείο Λάρισας**

Μέση εκπαίδευση: **Β΄ Γυμνάσιο Λάρισας**

Ανωτάτη εκπαίδευση: **Ιατρική Σχολή Πανεπιστημίου Θεσσαλονίκης**

**1965-1967**: Στρατιωτική θητεία. Μετά τη βασική εκπαίδευση υπηρέτησα ως έφεδρος ανθυπίατρος στο 404 Γεν. Στρατιωτικό Νοσοκομείο Λάρισας.

**1967-1970**: Αγροτικός ιατρός στο Αγροτικό Ιατρείο Λιβαδίου Ελασσόνας

**1970-1974**: Ειδικότητα στη Μαιευτική και Γυναικολογία στο Γεν. Νοσοκομείο Σερρών και στην αντίστοιχη Κλινική του Πανεπιστημίου Θεσσαλονίκης.

**1974-1975**: Επισκέπτης ιατρός στο Πανεπιστημιακό Νοσοκομείο Κολωνίας της Δυτικής Γερμανίας επί 6μηνον προς επιμόρφωση στην αντίστοιχη ειδικότητα.

**1975-2010:** Ελεύθερος επαγγελματίας στην ειδικότητα της Μαιευτικής-Γυναικολογίας στη Λάρισα επί 35 χρόνια. Κατά το διάστημα αυτό διενήργησα σε ιδιωτικές κλινικές πάνω από 7.000 τοκετούς (φυσιολογικούς και δια Καισαρικής τομής) και περί τις 1500 γυναικολογικές επεμβάσεις.

**30 Ιουνίου 2010**. Συνταξιοδότηση σε ηλικία 72 ετών.

 Κατά τη διάρκεια της επιστημονικής μου καριέρας έλαβα μέρος ως εισηγητής σε 7 ιατρικά επιστημονικά συνέδρια και ως παρατηρητής σε πολύ περισσότερα.

Εκτός των επιστημονικών, ανέπτυξα κοινωνικές και πολιτιστικές δραστηριότητες στην πόλη της Λάρισας, στην οποία κατοικώ μόνιμα από το 1940.

--**Δημιουργία αρχειακού υλικού για τη Λάρισα**

Η αγάπη μου στην απόκτηση κάθε είδους αντικειμένων, τα περισσότερα των οποίων έχουν σχέση με τη Λάρισα, με οδήγησε να αποκτήσω μια πολύ μεγάλη και ενδιαφέρουσα συλλογή (περιηγητικά βιβλία αναφερόμενα στη Θεσσαλία, σχεδόν ολόκληρη η Λαρισαϊκή βιβλιογραφία, επιστολικά δελτάρια [cart postal], χιλιάδες παλιές φωτογραφίες αυθεντικές και αντίγραφα, χαρακτικά που αφορούν τη Λάρισα, πλούσιο αρχείο σε βιβλία και ξένες εικονογραφημένες περιοδικές εκδόσεις από τον πόλεμο του 1897, ιστορικά έγγραφα, εκκλησιαστικά αντικείμενα, κλπ.) τα οποία έχω επίσημα αποφασίσει να τα δωρίσω στο Δήμο Λαρισαίων για το υπό δημιουργία Μουσείο Πόλεως. Αποτελείται από 6.000 περίπου αντικείμενα. Στις 17 Δεκεμβρίου εγκαινιάζεται έκθεση μέρους του αρχειακού μου υλικού στην Δημοτική Πινακοθήκη-Μουσείο Γ.Ι.Κατσίγρα, το δε παλιό κτίριο Αβραάμ Μουσόν το οποίο θα στεγάσει το Μουσείο Πόλεως, ήδη βρίσκεται στο στάδιο της συντήρησης και της μουσειολογικής μελέτης.

--**Εκδόσεις**

Έχω εκδώσει τα εξής βιβλία:

--Στη σειρά "ΘΕΣΣΑΛΙΚΑ ΑΝΑΛΕΚΤΑ":

1*. Η Λάρισα του 1897 όπως την είδαν οι ξένοι πολεμικοί απεσταλμένοι*. Λάρισα. 2001.

2. *Απόπειρα προσέγγισης της φυσιογνωμίας και του χαρακτήρα του Γρηγορίου*

*Κωνσταντά*. Λάρισα, 2001.

3. *Η Λάρισα στα χαρακτικά των περιηγητών*. Λάρισα, 2005.

4. *Η διαθήκη του ιερομονάχου της Αγ. Παρασκευής Μηλεών Ιωακείμ (1843*). Λάρισα,

2010.

--Στη σειρά "ΙΧΝΗΛΑΤΩΝΤΑΣ". Εβδομαδιαία κείμενα στην εφημερίδα «Ελευθερία».

1. *Ιχνηλατώντας την παλιά Λάρισα-Α΄.* Κείμενα του 2014. Λάρισα 2016.

2. *Ιχνηλατώντας την παλιά Λάρισα-Β*΄. Κείμενα του 2015. Λάρισα 2018.

3*. Ιχνηλατώντας την παλιά Λάρισα-Γ΄.* Κείμενα του 2016. Λάρισα 2019.

4*. Ιχνηλατώντας την παλιά Λάρισα-Δ*΄. Κείμενα του 2017. Λάρισα 2022.

 και έπεται συνέχεια

--Μεμονωμένα

--*Η Λάρισα στα χαρακτικά των Ευρωπαίων περιηγητών (16ος-19ος αιώνας). Λ*άρισα 2006

--*Ο Ναός των Ταξιαρχών στις Μηλιές του Πηλίου*. Α΄ έκδοση (2009) και Β΄ έκδοση (2016).

--*Ο ζωγράφος Θεόφιλος στις Μηλιές του Πηλίου.* Λάρισα 2012.

--*Μιχαήλ Σάπκας. Ο ευπατρίδης πολιτικός (1874-1956*). Λάρισα 2013.

--*Δημόσια Κεντρική Βιβλιοθήκη Λάρισας "Κων. Κούμας". Ιστορική διαδρομή*. Λάρισα 2013

--*Οι απαρχές των νοσηλευτικών ιδρυμάτων της Λάρισας. Από τις "Αναμνήσεις" του Μιχαήλ*

 *Σάπκα.* Λάρισα 2014.

--*Ι. Ναός Αγ. Αχιλλίου Λαρίσης. Ιστορική διαδρομή* 15 αιώνων. Λάρισα Α΄ έκδοση (2015) και

 Β΄ έκδοση (2022).

--*Η παλιά Λάρισα*. Ημερολόγιον 2018 της Ι. Μητροπόλεως Λαρίσης και Τυρνάβου.

-- *Αντώνιος Γαλερίδης. Δώρημα καρδιάς.* Λεύκωμα παλαιών φωτογραφιών της Λάρισας.

 Λάρισα 2019.

*--Τα παλιά αρχοντικά της Λάρισας*. Ημερολόγιο του 2023 του Ομίλου Φίλων της Θεσσαλικής

 Ιστορίας.

--Χρηματοδοτηθείσες εκ μέρους μου εκδόσεις:

1. Λεονάρδος Ιωάννης. *Νεωτάτη της Θεσσαλίας Χωρογραφία*. Λάρισα 1992

2. *Η Λάρισα της περιόδου 1810-1881. Στοιχεία από τον Κώδικα του Ιερού Ναού του*

 *Αγίου Αχιλλίου*. Λάρισα 1994.

3. Tavy Notton. *Θεσσαλία. Τρίκαλα-Καλαμπάκα-Καστράκι*. 25 χαλκογραφίες. Λάρισα.

 1994

4. π. Θεμιστοκλής Μουρτζανός. *Γρηγόριος Κωνσταντάς. Ένας λόγιος συζητά με τον*

 *διαφωτισμό και την παράδοση.* Λάρισα 2017.

--Προσωπική Επιμέλεια εκδόσεων

1. Στάθης Αραποστάθης. Σκαριφήματα. Λάρισα 1992

2. Fr. Perilla. *Στη χώρα των Κενταύρων. Πήλιο*. Κατερίνη 2010

3. *Οι πλημμύρες στη Λάρισα. Η περίπτωση του 1883*. Λάρισα 2018

4. *Η Μνήμη της πόλης. Λάρισα. Κατοχή-Απελευθέρωση 1941-1944.* Συλλογικό Λεύκωμα

 φωτογραφιών κατοχής του Δήμου Λαρισαίων. Λάρισα 2018.

--Συμμετοχή σε συλλογικές εκδόσεις, πρακτικά συνεδρίων, περιοδικά, εφημερίδες.

1. *Θεσσαλία. Ιστορία και Πολιτισμός*. Έκδοση Περιφέρειας Θεσσαλίας. Λάρισα. 2008

2. *Λάρισα. 8.000 χρόνια νεότητα*ς. Έκδοση Δήμου Λαρισαίων. Λάρισα. 2008

3. Κείμενα σε πρακτικά 3 (τριών) ιστορικών επιστημονικών συνεδρίων σε Λάρισα, Ραψάνη,

 Αμπελάκια

4. Κείμενα στα περιοδικά: Ετήσιο Ενημερωτικό Δελτίο του Λαογραφικού Ιστορικού

 Μουσείου Λάρισας - Αρχαιολογία - Αχιλλίου πόλις - Δάοχος - Το Τάλαντο - Μαγνησία,

 και μερικά άλλα.

5. Εβδομαδιαία ιστορικά κείμενα στην εφημερίδα "Ελευθερία" Λάρισας κάθε Τετάρτη από

 01. 01. 2014 και συνεχίζεται, με τίτλο "Ιχνηλατώντας την παλιά Λάρισα". Συνολικά 450

 κείμενα μέχρι σήμερα.

6. Εβδομαδιαία ιστορικά κείμενα στην εφημερίδα "Ελευθερία" Λάρισας κάθε Κυριακή από

 31. 08.2014 και συνεχίζεται, με τίτλο "Λάρισα. Μια εικόνα, χίλιες λέξεις". Συνολικά 425

 κείμενα μέχρι σήμερα.

7. Εβδομαδιαία ιστορικά κείμενα στην εβδομαδιαία εφημερίδα "Larissanet" Λάρισας

 από 23. 10. 2013 μέχρι 12. 8. 2018, με τίτλο "Εν Λαρίσση". Συνολικά 232 κείμενα.

8. Ιστορικά κείμενα στην εφημερίδα του Βόλου "Θεσσαλία" (10)δέκα

9. Πολλά ιστορικά κείμενα σε εφημερίδες και περιοδικά μορφωτικών συλλόγων της

Λάρισας και πολλών οικισμών της περιοχής.

**--Ομιλίες κλπ**.

Υπήρξα εισηγητής σε πολλές παρουσιάσεις βιβλίων, κύριος ομιλητής σε θέματα ιστορικού και ιατρικού περιεχομένου ενώπιον ακροατηρίου κατόπιν προσκλήσεως συλλόγων, σωματείων, οργανώσεων, σχολείων. Σε εκπομπές ραδιοφωνικών σταθμών σε Λάρισα και σε άλλες πόλεις της Θεσσαλίας.

-**-Συμμετοχές σε Διοικητικά Συμβούλια**

1. Πρόεδρος της Λαρισαϊκής Χορωδίας επί δύο χρόνια.

2. Μέλος και Αντιπρόεδρος στο Λαογραφικό Ιστορικό Μουσείο Λάρισας επί 15 χρόνια.

3. Μέλος του Διοικητικού Συμβουλίου του Ομίλου φίλων της Θεσσαλικής Ιστορίας επί 13

 Χρόνια μέχρι σήμερα.

4. Αντιπρόεδρος του Πολιτιστικού Οργανισμού του Δήμου Λαρισαίων επί τέσσερα χρόνια.

4. Πρόεδρος της Δημόσιας Κρατικής Βιβλιοθήκης Λάρισας επί τρία χρόνια.

5. Ιδρυτικό μέλος της Φωτοθήκης Λάρισας στην οποία συμμετέχω μέχρι σήμερα.

**--Δωρεές**

1. Μετά την συνταξιοδότησή μου δώρισα την ιατρική βιβλιοθήκη μου στην Ιατρική Σχολή

 του Πανεπιστημίου Θεσσαλίας.

2. Ολόκληρο τον ιατρικό εξοπλισμό (μηχάνημα υπερήχων, γυναικολογικό κρεβάτι και

 έπιπλα) στην "Πορεία Αγάπης", σωματείο το οποίο δραστηριοποιείται σε θέματα

 ιεραποστολής, για τις ανάγκες ιατρείων ή νοσοκομείων σε χώρες της Αφρικής.

3. Τα έπιπλα της βιβλιοθήκης και του γραφείου του ιατρείου, με εκατοντάδες ιστορικά

 βιβλία στη Δημόσια Κεντρική Βιβλιοθήκη Λάρισας.

4. Χρηματοδότησα την τοποθέτηση των καθισμάτων στο αμφιθέατρο της Δημόσιας

 Κεντρικής Βιβλιοθήκης Λάρισας.

5. Ολόκληρη τη συλλογή μου στον Δήμο Λαρισαίων για να εμπλουτίσει το υπό σύσταση

 Μουσείο Πόλεως.